Afrikansk palmeruller

Afrikansk palmeruller (Nandinia binotata) er eneste art i slekten Nandinia, som igjen er eneste slekt i familien Nandiniidae. Dette er et lite, kattelignende rovpattedyr som er stedegen for Afrika. 

 Inndeling 
Inndelingen følger Handbook of the Mammals of the World - Volum 1: Carnivores.

 Carnivora, rovpattedyr
 Feloidea, kattelignende rovpattedyr
 Nandiniidae
 Nandinia
 N. binotata, afrikansk palmeruller

Selv om navnet på arten er afrikansk palmeruller og den ligner på snikekatter, så er den ikke nærmere beslektet med palmerullere og andre snikekatter, enn med hyener og kattedyr. Sannsynligvis er afrikanske palmerulleren en søsterart til alle resterende kattelignende rovpattedyr.

 Biologi 
Afrikansk palmeruller er et lite, langstrakt rovpattedyr som minner mye om en kortlemmet, prikket tamkatt av beskjeden størrelse. Halen er imidlertid nesten like lang som hodet og kroppen tilsammen. Hodet er dessuten ganske lite i forhold til kroppen. Voksne individer veier typisk 1,7–2,1 kg.

Arten trives i tropisk klima med tropisk regnskog eller tropisk lauvfellende skog. Den regnes som omnivor.

 Referanser 
Don E. Wilson, Russell A. Mittermeier, Handbook of the Mammals of the World - Volume 1: Carnivores, pp. 728, pub. May 2009, ISBN 978-84-96553-49-1

Gaubert, P., Bahaa-el-din, L., Ray, J. & Do Linh San, E. 2015. Nandinia binotata. «The IUCN Red List of Threatened Species 2015»: e.T41589A45204645. Besøkt 5. februar 2018.

 Eksterne lenker 


Kategori:Kattelignende rovpattedyr
Kategori:Angolas pattedyr
Kategori:Benins pattedyr
Kategori:Burundis pattedyr
Kategori:Elfenbenskystens pattedyr
Kategori:Ekvatorial-Guineas pattedyr
Kategori:Gabons pattedyr
Kategori:Gambias pattedyr
Kategori:Ghanas pattedyr
Kategori:Guineas pattedyr
Kategori:Guinea-Bissaus pattedyr
Kategori:Kameruns pattedyr
Kategori:Kenyas pattedyr
Kategori:Den demokratiske republikken Kongos pattedyr
Kategori:Republikken Kongos pattedyr
Kategori:Liberias pattedyr
Kategori:Malawis pattedyr
Kategori:Mosambiks pattedyr
Kategori:Nigerias pattedyr
Kategori:Rwandas pattedyr
Kategori:Senegals pattedyr
Kategori:Den sentralafrikanske republikks pattedyr
Kategori:Sierra Leones pattedyr
Kategori:Sør-Sudans pattedyr
Kategori:Tanzanias pattedyr
Kategori:Togos pattedyr
Kategori:Ugandas pattedyr
Kategori:Zambias pattedyr
Kategori:Zimbabwes pattedyr
Kategori:Dyr formelt beskrevet av John Edward Gray
Kategori:Pattedyr formelt beskrevet i 1843